กทม.เตรียมความพร้อมการจัดงานพระราชพิธีบรมราชาภิเษก พร้อมจัดเตรียมสิ่งอำนวยความสะดวกให้แก่ประชาชนที่รอรับเสด็จพระราชดำเนิน
พล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดเผยหลังเป็นประธานการประชุมคณะผู้บริหารกรุงเทพมหานคร ถึงการเตรียมความพร้อมการจัดงานพระราชพิธีราชาภิเษก ว่า กรุงเทพมหานคร ได้เตรียมความพร้อมในเรืองของการปรับปรุงภูมิทัศน์ตลอดเส้นทางเสด็จพระราชดำเนินให้มีสวยงาม โดยการปรับปรุงผิวจราจรเส้นทางเสด็จพระราชดำเนินเลียบพระนคร โดยขบวนพยุหยาตราทางสถลมารถ จำนวน 20 เส้นทาง ระยะทางรวมประมาณ 7 กิโลเมตร ปรับปรุงซ่อมแซมผิวการจราจรบริเวณโดยรอบ ประดับตกแต่งซุ้มเฉลิมพระเกียรติ ติดตั้งไฟฟ้าส่องสว่างและติดตั้งกล้อง cctv        นอกจากนี้กรุงเทพมหานครยังได้เตรียมความพร้อมด้านการอำนวยความสะดวกให้แก่ประชาชนที่รอรับเสด็จในด้านต่างๆ อาทิ การจัดเตรียมรถสุขาเคลื่อนที่ประจำจุดต่างๆ การจัดเตรียมอาหารและน้ำดื่ม ซึ่งกรุงเทพมหานครได้รับความร่วมมือจากการประปานครหลวง ในการบริจาคน้ำดื่มจำนวนกว่า 500,000-1,000,000 ขวด